31996D0155
L 036/29
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА СЪВЕТА
от 22 ноември 1993 година
за сключване на Споразумение под формата на размяна на писма между Европейската общност и Република Австрия, Република Финландия, Република Исландия, Кралство Норвегия, Кралство Швеция и Конфедерация Швейцария във връзка с изменение на Конвенцията от 20 май 1987 година за общ режим на транзит
(96/155/ЕО)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 113 от него,
като взе предвид предложението на Комисията,
като има предвид, че член 15, параграф 2 от Конвенцията между Европейската икономическа общност и Република Австрия, Република Финландия, Република Исландия, Кралство Норвегия, Кралство Швеция и Конфедерация Швейцария за общ режим на транзит (1), упълномощава създадения по силата на конвенцията Съвместен комитет да прави препоръки за изменения и допълнения на разпоредбите ѝ;
като има предвид, че конвенцията вече е изменена, за да позволи присъединяването на нови договарящи се страни към нея;
като има предвид, че въпросните изменения са по реда на Препоръка № 1/93 на Съвместния комитет; като има предвид, че следва да се приеме Споразумение под формата на размяна на писма по смисъла на тази препоръка,
РЕШИ:
Член 1
Общността одобрява Споразумението под формата на размяна на писма между Европейската общност и Република Австрия, Република Финландия, Република Исландия, Кралство Норвегия, Кралство Швеция и Конфедерация Швейцария във връзка с изменения на Конвенцията от 20 май 1987 г. за общ режим на транзит.
Текстът на споразумението е приложен към настоящото решение.
Член 2
Председателят на Съвета се оправомощава да определи лицето, упълномощено да подпише споразумението с цел обвързване на Общността с него.
Съставено в Брюксел на 22 ноември 1993 година.